มงคล รัตนวิจิตร

ร้อยตรี มงคล รัตนวิจิตร เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดนครศรีธรรมราช 2 สมัย

ประวัติ 
มงคล รัตนวิจิตร เกิดเมื่อวันที่ 25 เมษายน พ.ศ. 2440 ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 ซึ่งเป็นการเลือกตั้งครั้งแรกของประเทศไทย ต่อมาได้รับเลือกอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคสหชีพ ต่อมาย้ายไปร่วมงานกับพรรคประชาชน ในปี พ.ศ. 2490

มงคล รัตนวิจิตร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 4 เมื่อปี พ.ศ. 2489 

มงคล รัตนวิจิตร สมรสกับดวงใจ รัตนวิจิตร บุตรีของขุนพิปูนเปรมประดิษฐ์ (บานเมือง จงจิตร) อดีตกำนันตำบลพิปูน

มงคล รัตนวิจิตร เป็นนักการเมืองที่มีความสามารถในการพูด ดังจะเห็นว่านายมงคลเป็นหนึ่งในผู้ร่วมการโต้วาทีครั้งแรกในประเทศไทย เมื่อปี พ.ศ. 2478

อ้างอิง 

บุคคลจากจังหวัดนครศรีธรรมราช
นักพูด
นักการเมืองไทย
รองประธานสภาผู้แทนราษฎรไทย
สมาชิกสภาผู้แทนราษฎรจังหวัดนครศรีธรรมราช
พรรคสหชีพ
พรรคประชาชน (พ.ศ. 2490)